
Narvas A. Puškini tänav T1 bussipeatuse paviljonis asuva kioski nr 3 kasutusse andmiseks korraldatud kirjaliku avaliku enampakkumise tulemuste kinnitamine (FIE Lilia Timofejeva)
1. ASJAOLUD JA MENETLUSE KÄIK

Vastavalt Narva Linnavalitsuse 14.05.2014. a korraldusele nr 517-k kuulutas Narva Linna Arenduse ja Ökonoomika Amet (edaspidi ka Amet) välja avaliku kirjaliku enampakkumise linnavara – Narvas A. Puškini tänav T1 bussipeatuse paviljonis asuva kioski nr 3 pindalaga 8,0 m2 üürile andmiseks, kehtestades järgmised tingimused:

· kasutusala 

-
lillekiosk;

· üürilepingu kehtivusaeg
-
5 aastat;

· üüritasu alghind

– 
50,00 eurot kuus;

· osavõtutasu

-            38,40 eurot (sh käibemaks 6,40 eurot);

· tagatisraha                          -            50,00 eurot.
Üürilepingu lisatingimused:

· Lepingu tingimuste täitmiseks vajalike seadmete paigaldamine kioski ruumidesse linnavara Kasutaja kulul;

· Kommunaalmaksete tasumine vastavalt tegelikule tarbimisele;

· Paviljoniga piirneva territooriumi hoolduskulude kompenseerimine (koristus, prügivedu);

· Kioskite välimuse (turvakardinad, sildid jne) kooskõlastamine Narva Linnavalitsuse Arhitektuuri– ja Linnaplaneerimise Ametiga. 

Enampakkumise kuulutus avaldati 30.05.2014. a kohalikus ajalehes „Gorod“ (nr 22).

Enampakkumine toimus 19.06.2014. a kell 11.00 Ameti ruumis aadressil Narvas, Peetri plats 3-23, tuba 2 (4. korrus).

Kirjalikul enampakkumisel osalemiseks tuli esitada Ameti sekretärile asukohaga Peetri plats 3-5 (II korrus), 20308 Narva, kuni 18. juunini 2014 kella 16.00-ni kinnises ümbrikus pakkumine, märkides ümbrikule ainult vara aadressi ja kioski numbri.
18. juuniks 2014 kella 16.00-ks registreeriti Ametis kolm ümbrikut.
Esimene ümbrik registreeriti 18.06.2014. а  kell 15.25. 

Osaleja – OÜ Flör de Liis, registrikood 12388819, esitas kõik vajalikud dokumendid.
Pakkumise summa 130 eurot.

Teine ümbrik registreeriti 18.06.2014. а  kell 15.34. 

Osaleja  - OSAÜHING RIK SUUR, registrikood 10518436, esitas kõik vajalikud dokumendid.  Pakkumise summa 151 eurot.

Kolmas ümbrik registreeriti 18.06.2014. а  kell 15.46. 

Osaleja  - FIE Lilia Timofejeva, registrikood 10132961, esitas kõik vajalikud dokumendid.  Pakkumise summa 200 eurot.

Narvas A. Puškini tänav T1  bussipeatuse  paviljonis  asuva  kioski nr 3 pindalaga 8 m² üüriõigus müüdi hinnaga 200,00 eurot kuus osalejale FIE Lilia Timofejeva, registrikood 10132961.
Enampakkumise kohta on koostatud 19.06.2014.a protokoll nr 1-a.

Osalejad ei ole esitanud Ametile mingeid kaebusi ning proteste enampakkumiste ettevalmistamise või läbiviimise kohta.

2. ÕIGUSLIKUD ALUSED

2.1. Tulenevalt Narva Linnavolikogu 17.03.2005 määruse nr 14/52 „Linnavara kasutusse andmise kord” (edaspidi ka Kord) punktist 8 võib linnavara kasutusse andmine toimuda nii avalikul kui piiratud osalejate arvuga enampakkumisel (kas suuliselt, kirjalikult või eelläbirääkimistega). Antud juhul korraldati avalik kirjalik enampakkumine, mille valmistas ette ja viis läbi Narva Linna Arenduse ja Ökonoomika Amet (edaspidi ka Amet või Enampakkumise korraldaja) Korra punkti 10 alusel (alus: Narva Linnavolikogu 21.03.2013. a määrus nr 7).

2.2. Vastavalt Korra punktile 9 viiakse enampakkumine läbi juhul, kui oma osavõtusoovi on avaldanud vähemalt üks pakkuja. Antud juhul osales enampakkumises kaks osalejat.
2.3. Korra punkti 11 kohaselt on enampakkumise korraldaja kohustatud tagama enampakkumise protseduuri protokollimise ja esitama enampakkumise tulemused linnavalitsusele kinnitamiseks. Enampakkumise läbiviimise aja ja koha määrab enampakkumise läbiviija. Lähtuvalt Korra punktist 13 avaldab enampakkumise korraldaja teate enampakkumise kohta kohalikus ajalehes vähemalt 20 (kakskümmend) kalendripäeva enne enampakkumise toimumist. Ajalehekuulutuses märgitavate andmete loetelu määrab enampakkumise korraldaja oma äranägemise järgi. Vastavalt Korra punktile 20 avaliku enampakkumise ettevalmistamise käigus määrab enampakkumise korraldaja komisjoni, mis peab olema vähemalt kolmeliikmeline, nimetab komisjoni esimehe ja liikmed. Komisjon kindlustab enampakkumise läbiviimise protseduuri protokollimise.

2.4. Tulenevalt Korra punktist 29 enampakkumise viib läbi käesoleva Korra punktis 20 nimetatud komisjon. Komisjoni esimees kuulutab määratud kohas ja määratud ajal enampakkumise avatuks. Pakkumiste arutamise käigus avab enampakkumise läbiviija pakkumistega esitatud ümbrikud nende registreerimise järjekorras, enampakkumise läbiviija peab varustama kõik pakkumised oma allkirjaga ja kandma need enampakkumise protokolli. Pakkumiste avamine on avalik ja selle juures võivad viibida kõik soovijad.

2.5. Tulenevalt Korra punktist 30  enampakkumise võitjaks tunnistatakse osaleja, kes tegi suuruselt  kõige kõrgema üüri pakkumise. Juhul, kui kaks või enam enampakkumises osalejat on  teinud võrdse üüri pakkumise, korraldatakse nende vahel võitja selgitamiseks järgneva 15 (viieteistkümne) kalendripäeva jooksul  suuline enampakkumine vastavalt käesoleva Korra protseduurireeglitele.

2.6. Korra punkti 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

2.7. Vastavalt Korra punktile 43 pärast enampakkumise tulemuste kinnitamist sõlmitakse võitjaga kasutusleping. Juhul, kui enampakkumise võitja keeldub kahe nädala jooksul enampakkumise tulemuste kinnitamise päevast lepingu sõlmimisest, võib linnavarakomisjon tunnistada enampakkumise võitja lepingu sõlmimiseks õiguse kaotanuks. Enampakkumise korraldaja teavitab sellest suuruselt järgmise pakkumise teinud osalejat. Viimase nõusolekul kinnitab linnavalitsus ta enampakkumise võitjaks ja temaga sõlmitakse kasutusleping.
3. OTSUS

Kinnitada Narvas A. Puškini tänav T1 bussipeatuse paviljonis asuva kioski nr 3 pindalaga 8,0 m2 kasutusse andmiseks 19.06.2014 korraldatud avaliku kirjaliku enampakkumise tulemused (vastavalt lisatud 19.06.2014 protokollile nr 1-a) ning kinnitada enampakkumise võitjaks FIE Lilia Timofejeva, registrikood 10132961.
4. RAKENDUSSÄTTED

4.1. Narva Linna Arenduse ja Ökonoomika Ametil teha korraldus teatavaks FIE-le Lilia Timofejeva.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

